वैवाहिक सीजन के कारण माँग बढऩे से आलोच्य सप्ताह में मूँगफली तेल 200 रुपये और बिनौला तेल 100 रुपये प्रति क्विंटल उछल गये। सबसे अधिक 200 रुपये प्रति क्विंटल की नरमी सरसों तेल में रही। इसके बाद चावल छिलका 160 रुपये और पाम ऑयल 150 रुपये प्रति क्विंटल सस्ता हो गया। तिल तेल, सोया रिफाइंड और सोया डिगम के भाव पिछले सप्ताह पर स्थिर रहे। सप्ताहांत पर बिनौला तेल 6700, सरसों तेल 8100, मूँगफली तेल 9500, चावल छिलका तेल 5800, तिल तेल 7500, सोया रिफाइंड 7400, सोया डिगम 7200, पाम ऑयल 6150 रुपये प्रति क्विंटल रहे।